Ուոլքեր Էվանս

Ուոլքեր Էվանս (, ), ամերիկացի լուսանկարիչ, վավերագրական լուսանկարչության կարևորագույն ներկայացուցիչներից մեկը, որը հայտնի է Մեծ ճգնաժամի ժամանակ Ֆերմերային տնտեսությունների պաշտպանության վարչությունում իր աշխատանքով։ Էվանսի աշխատանքների զգալի մասը մեծ ֆորմատի՝ 8×10 դյույմանոց ֆոտոխցիկի օգտագործմամբ է ստացվել։ Նա գրել է, որ իր՝ լուսանկարչի խնդիրն այնպիսի լուսանկարներ անելն էր, որոնք կլինեին «գրագետ, հեղինակավոր, տրանսցենդենտալ»։ Նրա գործերից շատերը գտնվում են թանգարանների մշտական հավաքածուների մեջ և ցուցադրվել են, օրինակ, Մետրոպոլիտեն թանգարանում։

Կենսագրություն 
Ծնվել է Միսսուրի նահանգում՝ Սենթ Լուիսում, ապահով ընտանիքում, ավարտել է Անդովերի Ֆիլիպսի ակադեմիան։ Մեկ տարվա ընթացքում Վիլյամսի քոլեջում սովորել է գրականություն։ Փարիզում մեկ տարվա հանգստից հետո Էվանսը վերադարձել է Միացյալ Նահանգներ ու միացել Նյու Յորքի գրական և գեղարվեստական հանրությանը։ Ջոն Չիվերը, Հարթ Քրեյնը և Լինքոլն Քիրստեյնը նրա ընկերների թվում էին։

Վախեցած արձակով գրելու դժվարություններից՝ Էվանսը դիմել է լուսանկարչությանը 1930 թվականին։ 1933 թվականին նա լուսանկարել է Կուբայում՝ կատարելով գրող Կարլեթոն Բիլսի առաջադրանքն իր՝ «Կուբայի հանցագործությունը» գրքի համար։ Էվանսը լուսանկարել է բռնապետ Խերարդո Մաչադոյի դեմ ապստամբությունը։

Ֆերմերային տնտեսությունների պաշտպանության վարչություն 
1935 թվականին Էվանսը երկու ամիս է ծախսել ֆիքսված լուսանկարչական արշավի համար հանուն Արևմտյան Վիրջինիայում և Փենսիլվանիայում վերաբնակեցման վարչակազմի (RA): Հոկտեմբերից նա շարունակել է լուսանկարներ անել RA-ի համար, ապա «Ֆերմերային տնտեսությունների պաշտպանության վարչության» (FSA) համար՝ հիմնականում հարավային նահանգներում։

Դեռ աշխատելով «Ֆերմերային տնտեսությունների պաշտպանության վարչության» համար՝ Ուոլքեր Էվանսը սկսել է հրապարակվել «Fortune» պարբերականում, որի հանձնարարությամբ 1941 թվականին ֆոտոռեպորտաժ է պատրաստել զենքի և այլ ռազմական սարքավորումների արտադրության գործարանների ու ֆաբրիկաների մասին։ Իր լուսանկարներում նա կարողացել է ցուցադրել Երկրորդ համաշխարհային պատերազմի ժամանակ ամերիկյան աշխատավորի բարդ, բայց և գրավիչ կերպարը։ Լուսանկարիչը «Fortune»-ում աշխատել է մինչև 1965 թվականը։

Բադ Ֆիլդզի, Բերրոուզ Ֆլոյդի և Ֆրենկ Թինգլի գլխավորած երեք ընտանիքներ ապրում էին Ալաբամա նահանգի Աքրոն քաղաքի Հալեի գավառում, և այն հողի սեփականատերերը, որտեղ աշխատում էին նրանց ընտանիքները, պատմել են նրանց այն մասին, որ Էվանսը «խորհրդային գործակալ» էր, թեև Ֆլոյդի կինը՝ Էլլի Մայա Բերրոուզը, ավելի ուշ է հիշել այդ մասին իր զրույցների ընթացքում։ Էվանսի լուսանկարները դարձրել են այդ ընտանիքները սրբապատկերներ Մեծ ճգնաժամի՝ վշտի և աղքատության դարաշրջանում։ Շատ տարիներ անց այդ ընտանիքների որոշ ժառանգներ պնդում էին, որ նրանք Էվանսի լուսանկարների կեղծ, աննախանձ լույսի ներքո են ներկայացվել։ 2005 թվականի սեպտեմբերին «Fortune» պարբերականը կրկին այցելել է Հալեի գավառ և այդ երեք ընտանիքների ժառանգներին՝ պարբերականի 75-ամյակի թողարկման տարեդարձի համար։

Էվանսը շարունակել է իր աշխատանքը FSA-ում մինչև 1938 թվականը։ Այդ տարի տեղի է ունեցել Ուոլքեր Էվանսի ցուցահանդեսը՝ Ամերիկյան լուսանկարներ։ Այն տեղի է ունեցել Նյու Յորքի Ժամանակակից արվեստի թանգարանում։ Այս թանգարանում դա առաջին ցուցահանդեսն էր՝ նվիրված մեկ լուսանկարչի աշխատանքին։ Կատալոգում ներառված էր Լինքոլն Կիրշտայնի ուղեկցող էսսեն (ում Էվանսը նրա երիտասարդության շրջանում աջակցում էր Նյու Յորքում)։

Լուսանկարներ Նյու Յորքի մետրոյում և ուշ շրջանի աշխատանքներ 
1938 թվականին Էվանսը նաև առաջին լուսանկարներն է արել Նյու Յորքի մետրոյում իր բաճկոնում թաքնված տեսախցիկով։ Հետո դրանք կհավաքվեն մի գրքում, որը կհարատակվի 1966 թվականին՝ «Շատերն են կանչում» խորագրով։ 1938 և 1939 թվականներին Էվանսն աշխատել է Էլեն Լևիտի հետ։

Կային ենթադրություններ, որ Էվանսը եղել է Էնդի Ուորհոլի դիմանկարների ոգեշնչողն այն բանից հետո, երբ 1962 թվականի մարտին Harper's Bazaar-ում հրապարակվել է «Դիմանկարներ ստորերկրյա անցումում»-ը։ 1929 թվականին Նյու Յորքում Էվանսը ֆոտոխցիկով սկսել է փորձարկել ինքնադիմանկարներ՝ օգտագործելով դրանք սեփական գեղարվեստական ներկայությունն իր պատկերներից առանձնացնելու համար, ձգտել է իրական օբյեկտիվությանը, ինչը հետագայում նա նկարագրել է որպես «ռեկորդային մեթոդի վերջնական մաքրություն»։

Էվանսը, ինչպես Անրի Կարտիե Բրեսոնը, հազվադեպ է ժամանակ ծախսել մութ սենյակում՝ լուսանկարները տպելով իրենց իսկ նեգատիվներից։ Նա միայն վերահսկել է իր լուսանկարների մեծ մասի տպագրությունը՝ երբեմն նեգատիվներին կցելով ձեռագիր նշումներ տպագրության որոշ առանձնահատկությունների մասին։

Էվանսը կրքոտ ընթերցող ու հեղինակ էր և 1945 թվականին դարձել է Թայմի հաստիքային աշխատակից, շուտով՝ Fortune պարբերականի խմբագիր։ Նա նաև դարձել է լուսանկարչության պրոֆեսոր Յեյլի համալսարանական արվեստի դպրոցի (նախկինում Յեյլի արվեստի և ճարտարապետության դպրոց) գրաֆիկական դիզայնի ֆակուլտետում։

1971 թվականին Ժամանակակից արվեստի թանգարանը կազմակերպել է նրա աշխատանքների հետագա ցուցահանդեսը՝ անվանված պարզապես Ուոլքեր Էվանս։

Էվանսը մահացել Է Կոնեկտիկուտ նահանգի Նյու Հեյվեն քաղաքում 1975 թվականին։

Էվանսի սարքավորումները և տեխնոլոգիան 
Էվանսի մոտեցումը, հիմնականում օգտագործելով 8×10 ֆոտոխցիկը, հիմնավոր էր և մեթոդական։ Նրա բոլոր կոմպոզիցիաները մանրակրկիտ մտածված են և չունեն անգամ մի փոքր պատահականություն կամ ավելորդ զգացմունքայնություն։ Լուսանկարների մանրամասնումը շատ հստակ է, և նույնիսկ պարզագույն առարկան է ազնվացված։ Նրա լավագույն աշխատանքները, իմաստավորված առօրյա կյանքի նշաններով և խորհրդանիշերով, արտահայտում են խորը հարգանք շարքային ամերիկացու հանդեպ։

Քննադատություն 
Չնայած համատարած ճանաչմանը՝ Էվանսի գեղարվեստական սկզբունքը հաճախ քննադատության է ենթարկվել։ Նրան մեղադրում էին Մեծ ճգնաժամի և ֆերմերների կյանքի ավելորդ դրամատիզացիայի միտումնայնության մեջ, որոնց Էվանսը լուսանկարել էր Ֆերմերային տնտեսությունների պաշտպանության վարչության ֆոտոդեպարտամենտի նախագծի շրջանակներում։ Իր «Լուսանկարի մասին» գրքում Սյուզեն Զոնթագը ուշադրություն է հրավիրել այն հանգամանքի վրա, որ Էվանսի կադրերն ինքնաբուխ չեն եղել. նա բազմիցս վերալուսանկարել է իր հերոսներին՝ փաստացի առաջարկելով նրանց տեսախցիկի առջև դիրք ընդունել։ Սա կասկածի տակ է դնում նրա լուսանկարների կարգավիճակը որպես փաստաթուղթ։ Անտեսելով Նոր կուրսի քաղաքականության ներկայացման լավատեսական առոգանությունը՝ Էվանսը հետևում էր իր սեփական բացասական և ողբերգական պատկերի ծրագրին։

Էվանսի գրքերը 
 Evans W. The American Photographs (1938). N.Y. The Museum of Modern Art, 2012. ISBN 978-0-87070-835-0

Պատկերասրահ

Ծանոթագրություններ

Գրականություն 
 Ե. Վասիլևա Լուսանկարչություն և ողբերգականի ֆենոմենոլոգիա. պատշաճի գաղափարը և պատասխանատվության ֆիգուրը // Սանկտ Պետերբուրգի պետական համալսարանի Բանբեր։ Սերիա 15, 2015, թողարկում 1, էջ 26-52
 Օ. Գավրիշինա «Հիմա գովաբանենք փառահեղ ամուսիններին…». «առօրյայի» հասկացությունն Ուոլքեր Էվանսի լուսանկարներում// Неприкосновенный запас, 2007, № 4 (54)
 Hambourg, Maria Morris; Jeff Rosenheim, Douglas Eklund, Mia Fineman (2000). Walker Evans. Princeton University Press / The Metropolitan Museum of Art. ISBN 0-691-11965-1.
 Leicht, Michael (2006). Wie Katie Tingle sich weigerte, ordentlich zu posieren und Walker Evans darüber nicht grollte. transcript Verlag, Bielefeld. ISBN 3-89942-436-0.
 Rathbone, Belinda (2002). Walker Evans: A Biography. Thomas Allen & Son Ltd.. ISBN 0-618-05672-6.
 Rosenheim, Jeff; Douglas Eklund. in Alexis Scwarzenbach: Unclassified: A Walker Evans Anthology, Maria Morris Hambourg, Scalo The Metropolitan Museum of Art. ISBN 3-908247-21-7.
 Storey, Isabelle (2007). Walker’s Way: My Years With Walker Evans. powerHouse Books. ISBN 978-1-57687-362-5.

Արտաքին հղումներ 
 Լուսանկարչություն և ողբերգականի ֆենոմենոլոգիա կայք՝ photographer.ru
 «Ուոքեր Էվանսից հետո»  — Մայքլ Մանդիբերգի ստեղծած կայքը

Ամերիկացիներ
Ամերիկացի լուսանկարիչներ
Ամերիկացի ֆոտոլրագրողներ
Ֆոտոլրագրողներ
Ամերիկացի լրագրողներ
Ամերիկայի արվեստների և գիտությունների ակադեմիայի անդամներ